ADVANC สลบเหมือด
ADVANC สลบเหมือด หลังนักลงทุนกระหน่ำขายหุ้น
16 ธ.ค. 2553

ADVANC สลบเหมือด หลังนักลงทุนกระหน่ำขายหุ้น
นักลงทุนพร้อมใจกันกระหน่ำขายหุ้นบริษัท บริษัท แอดวานซ์ อินโฟร์ เซอร์วิส (ADVANC)ออกมาตั้งแต่เช้าวันที่ 16 ธ.ค. ส่งผลให้ราคาวูบหนักถึง85บาทหลังจากนั้นมีแรงไล่ซื้อถึงระดับ 87.75บาทแต่ไปต่อไม่ไหว ส่งผลให้ลงมาย่ำอยู่บริเวณ 86.50 บาท ลดลงจากวันก่อนหน้า  3.75 หรือ 4.16% เนื่องจากความกังวลเรื่องบริษัทจะถูกฟ้องเรียกร้องค่าเสียหายจำนวน 7.5 หมื่นล้านบาทและต้องกลับไปใช้สัญญาสัมปทานเดิมที่ต้องจ่ายรายได้ตอบแทนรัฐ30% จากปัจจุบันที่จ่ายให้20% 
อย่างไรก็ตาม บริษัทคงไม่ยินยอมและต้องมีการฟ้องให้เรื่องไปจบในอนุญาโตตุลาการหรือศาล ซึ่งต้องใช้เวลาอีกนาน  แต่ข่าวร้ายจะส่งผลกระทบให้ราคาหุ้นอ่อนตัวลงต่อเนื่อง แม้จะมีแรงรับซื้อเข้ามาก็ตามเพราะเป็นหุ้นที่จ่ายเงินปันผลสูง คิดเป็นอัตราผลตอบแทนไม่ต่ำกว่า 10%ต่อปี 
ด้าน นักวิเคราะห์ของบริษัทหลักทรัพย์กสิกรไทยคาดว่าหากบริษัทฯกลับไปใช้สัญญาสัมปทานเดิมจ่าย 30% จะมีค่าใช้จ่ายเพิ่มขึ้นประมาณ 20%ต่อปีหรือประมาณ 1.33 บาทต่อหุ้น ซึ่งจะส่งผลกระทบต่อมูบค่าหุ้นที่เหมาะสมประมาณ 10-15 บาท เหลืออยู่ที่ 103-108บาทลดลงจากที่คาดไว้ที่118 บาท  แต่ขณะนี้ยังไม่มีข้อสรุปและคาดว่านโยบายที่ปรับปรุงใหม่นั้นจะมีผลกระทบต่อหุ้นTRUE และDTACด้วย 
อย่างไรก็ตาม นโยบายที่ยังไม่ชัดเจน บริษัทต้องใช้เวลาทบทวนมูลค่าหุ้นADVANCที่เหมาะสมอีกครั้งหนึ่ง